شرطة مقاطعة ميامي بولاية فلوريدا في ميريكان كيقلبو على شكون حط إعلان في سيت Craiglist باش يبيع فيه طفل حديث الولادة بمبلغ 500 دولار. صحيفة The Sun قالت أن الإعلان تنشر نهار 22 فهاد الشهر، وكتبو في البوسط أن الطفل هادئ وظريف وكينعس مزيان ومافيهش الصداع ولي غادي يشريه غادي ياخد معاه فابور ختو لي عندها 4 سنين. وقال مول الاشهار أنه ماباغيش يحكمو عليه الناس حيت ماغاش هاد الاطفال. البوسط تمسح من السيت لكن البوليس كيقلبو على شكون حطو باش يتأكدو واش صحيح باش يتعاقب مولاه. 
هادشي فمريكان.. طفل حديث الولادة كيتباع عبر الإنترنت ب5 آلاف درهم ولاشريتيه تاخد ختو فابور – تصويرة